Racine ni izina rishya muri muzika nyarwanda, Kamatari Thiery niyo mazina yiswe n'ababyeyi, uyu musore ukora injyana ya Hip hop yemeza hari impinduka yitezweho muri 2018.
Racine ntabwo aramara igihe kinini muri muzika, amaze gushyira hanze indirimbo ze kugiticye zigera kuri ebyiri, harimo iyo yise "Agahugu" ari nayo yatumye abantu benshi bamubonamo ubushobozi mu njyana ya Rap.
Racine avugako irizina yaryiyise kuko ngo agomba kuba imizi y'injyana ya hip hop mu Rwanda, yatangiye gukora umuziki by'umuga mu mwaka wa 2017 kuko mbere yazitirwaga n'amasomo, mu rwego rwo gukomeza kwagura muzika ye yatangije igikorwa yise Hip Hop Cypper aho yahurije hamwe abaraperi bagera kuri 15 bagakora hip hop yise iyo kumihanda, iki akaba ari igikorwa kizajya gihoraho murwego rwo kugaragaza abafite impano muri rap.
Uyu muhanzi ubwo yaganiraga n'ikinyamakuru ibyamamare.com yadutangarijeko hari impinduka agiye kuzana mu Rwanda by'umwihariko mu muziki wa Rap kuko abona abaraperi bakiri bake kuburyo babasha kugeza iyi njyana kurwego rushimishije yagize ati "Hip hop mu Rwanda irakunzwe, ariko hari byinshi bitaragerwaho kugirango abantu bose bayisangemo ndetse ibyare amafranga nkuko izindi njyana tubona zinjiza inoti hano mu Rwanda, yego abaraperi nabo barinjiza ariko iyo urebye ntabwo biraza neza, bitewe n'imyitwarire bamwe mu bakora iyinjyana bagaragaza"